Agricultural Business Chamber - Eenmanboerdery se dae is getel
Mnr. Dawie Roodt, hoof-ekonoom van die Efficient-groep, het onlangs op ’n boeredag in Ermelo gesê die boerdery van die toekoms sal heel anders lyk: “Die eenmansake wat julle tans bedryf, is ’n uitgediende besigheidskonsep. “As jy in die toekoms ’n boer wil word, moet jy studeer en op ’n plaas gaan werk wat aan ’n groot maatskappy behoort. Dít is die landbou se toekoms.”
Hierdie stelling is heeltemal korrek, sê Lindie Stroebel, bestuurder van ekonomiese inligting by die landbou-sakekamer Agbiz: “Sentiment is die grootste struikelblok in die Suid-Afrikaanse landbou. Ons kan ons plaas koester vir ons kinders deur alleeneienaarskap, maar die ironie is dat as jy aanhou om só te dink, jy juis nie sal voortboer nie.” Lees meer Solidariteit: Ons vertrou Lonmin-hoof nie meer | Netwerk24
Solidariteit: Ons vertrou Lonmin-hoof nie meer
Deur Elvira Wood 10 Augustus 2017 16:24
Joseph Mathunjwa, Amcu se president, en Ben Magara, uitvoerende hoof van Lonmin, in Oktober 2016 met die ondertekening van ’n loonooreenkoms. Foto: Elvira Wood
Gideon du Plessis, hoofsekretaris van Solidariteit, sê in ’n ope brief hy vertrou nie meer vir Ben Magara, uitvoerende hoof van Lonmin, nie.
“U dra nie die belange van u vaardige werkers en die mynbousektor op die hart nie,” lui die brief.
Dit kom nadat Lonmin Solidariteit vroeër vandeesmaand in kennis gestel het dat hy voortaan net die Association of Mineworkers and Construction Union (Amcu) gaan erken.
Lonmin het verlede week aan die vakbonde Solidariteit, die National Union of Mineworkers (NUM) en Uasa kennis gegee dat hul erkenning en organisatoriese regte by Lonmin opgehef gaan word en dat net Amcu as vakbond erkenning sal geniet, sê Solidariteit.
Du Plessis sê hy skryf die ope brief omdat Magara nie hou by ’n ooreenkoms om dié drie vakbonde se erkenningsregte, wat al drie jaar lank van krag is, te handhaaf nie.
Du Plessis skryf hoe Solidariteit tydens die Marikana-staking en -slagting in 2014 ’n ondersteunende rol aan Lonmin gebied het toe die myn deur Amcu op sy knieë gedwing is.
“Dit is die einste Amcu wat nou eis dat die ander drie vakbonde se regte opgeskort word,” sê Du Plessis.
“Ek onthou nog dat u en ek tydens die afhandeling van die beperkteregte-ooreenkoms in die teenwoordigheid van ons verteenwoordigers hand geskud het waar u plegtig belowe en u woord gegee het dat ons regte nou veilig is en gehandhaaf sal word. Ek het u woord aanvaar maar nadat u die vertrek verlaat het, tog aan ons koukus genoem ‘dat die toekoms sal bepaal of u wel ’n man van u woord is’.”
10 Augustus Brief Aan Magara by Niel on Scribd
Meer oor: Solidariteit | Lonmin | Amcu | Num | Ben Magara | Gideon Du Plessis | Marikana | Mynbedryf | Mynbou
Lonmin kry mynreg ondanks Zwane se planne
Lonmin se aandele val wéér soos ’n klip
Lonmin skuif hoofkantoor om koste te sny